CELEX: E2011J0019
Language: mt
Date: 2012-11-30 00:00:00
Title: Sentenza tal-Qorti tat- 30 ta’ Novembru 2012 fil-Kawża E-19/11 – Vín Tríó ehf. v l-Istat tal-Islanda (Moviment liberu tal-merkanzija – Ammissibbiltà – Kopertura tal-Prodotti – l-Artikoli 11 u 16 ŻEE – Monopolji tal-Istat ta' karattru kummerċjali – Regoli li jikkonċernaw l-eżistenza u t-tħaddim ta’ monopolju – Regoli dwar l-għażla tal-prodotti – Rifjut li jinbiegħ xorb alkoħoliku li jkun fih stimulanti bħall-kaffeina – Diskriminazzjoni bejn il-prodotti domestiċi u dawk importati – Nuqqas ta’ produzzjoni domestika)

14.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 75/15
            
         SENTENZA TAL-QORTI
   tat-30 ta’ Novembru 2012
   fil-Kawża E-19/11
   Vín Tríó ehf. v l-Istat tal-Islanda
   (Moviment liberu tal-merkanzija – Ammissibbiltà – Kopertura tal-Prodotti – l-Artikoli 11 u 16 ŻEE – Monopolji tal-Istat ta' karattru kummerċjali – Regoli li jikkonċernaw l-eżistenza u t-tħaddim ta’ monopolju – Regoli dwar l-għażla tal-prodotti – Rifjut li jinbiegħ xorb alkoħoliku li jkun fih stimulanti bħall-kaffeina – Diskriminazzjoni bejn il-prodotti domestiċi u dawk importati – Nuqqas ta’ produzzjoni domestika)
   2013/C 75/08
   Fil-Kawża E-19/11 Vín Tríó ehf. v l-Istat tal-Islanda – TALBA lill-Qorti skont l-Artikolu 34 tal-ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u Qorti tal-Ġustizzja mingħand Héraðsdómur Reykjavíkur (il-Qorti Distrettwali ta’ Reykjavík), dwar jekk l-Artikoli 11 u 16 tal-Ftehim dwar iż-ŻEE jipprekludux monopolju tal-Istat fuq il-bejgħ għall-konsumatur tal-alkoħol biex ikun jista’ jirrifjuta li jaċċetta milli jinbigħu xarbiet alkoħoliċi li jkun fihom stimulanti bħall-kaffeina, il-Qorti, magħmula minn Carl Baudenbacher, il-President, Per Christiansen (l-Imħallef-Relatur) u Páll Hreinsson, Imħallfin, tat is-sentenza fit-30 ta’ Novembru 2012, li l-parti operattiva tagħha hija kif ġej:
   
                
            
            
               Stat taż-ŻEE ma jmurx kontra l-Artikolu 16(1) jekk jipprevedi fil-leġiżlazzjoni, jew permezz ta' atti amministrattivi, li korp li jeżerċita monopolju tal-Istat fuq il-bejgħ lill-konsumaturi tal-alkoħol jista' jirrifjuta li jaċċetta għall-bejgħ fil-ħwienet tiegħu, xarbiet alkoħoliċi li jkun fihom stimulanti bħall-kaffeina.
            
         
                
            
            
               Madankollu, tali regola ta’ għażla għandha tapplika bl-istess mod għax-xarbiet alkoħoliċi domestiċi u importati li jkun fihom l-istimulanti. Jekk, bħal f'dan il-każ, ma jkunx hemm produzzjoni domestika, u r-regola ta' għażla ma jkollhiex l-għan li tipproteġi l-produzzjoni domestika ta' prodotti simili, ma jistax jitqies li din tagħti żvantaġġ lill-operaturi jew lill-prodotti minn Stati oħra taż-ŻEE.